ואנדרסון (כדורגלן יליד 2001)

ואנדרסון דה אוליביירה קמפוס (בפורטוגזית: Vanderson de Oliveira Campos; נולד ב-21 ביוני 2001 ברונדונופוליס שבברזיל) הוא כדורגלן ברזילאי המשחק בעמדת המגן הימני בקבוצת מונקו מליגת העל הצרפתית ובנבחרת ברזיל.

קריירת מועדונים 
ואנדרסון גדל במחלקות הנוער של אוניאו רונדונופוליס, ריו ברנקו וגרמיו. הוא ערך 47 הופעות ליגה במדי הקבוצה הבוגרת של גרמיו במסגרת ליגת העל הברזילאית, בהן הבקיע חמישה שערים.

ב-1 בינואר 2022 חתם ואנדרסון על חוזה לחמש שנים וחצי במונקו מליגת העל הצרפתית. ב-9 בינואר ערך את הופעת הבכורה שלו במועדון, בתיקו 0-0 נגד נאנט במסגרת המחזור ה-20 בליגה לעונת 2021/2022. ב-23 בינואר הבקיע את שער הבכורה שלו במועדון, בהפסד 3-2 למונפלייה במסגרת המחזור ה-22 בליגה.

קריירה בינלאומית 
ב-17 ביוני 2023 ערך ואנדרסון את הופעת הבכורה שלו בנבחרת ברזיל, בניצחון 4-1 על נבחרת גינאה במשחק ידידות.

קישורים חיצוניים

הערות שוליים 

כדורגלנים ברזילאים
מגני כדורגל ברזילאים
כדורגלני גרמיו
כדורגלני מונקו
כדורגלני נבחרת ברזיל
ברזילאים שנולדו ב-2001